Részt vett a 2011-es és a 2012-es U19-es labdarúgó-Európa-bajnokságon, utóbbin ezüstérmesek lettek. A 2013-as U20-as labdarúgó-világbajnokságon csapatkapitánya volt a válogatottnak. 2012. november 14-én debütált a felnőtt válogatottban az Írország elleni felkészülési mérkőzésen, amelyet 1–0-ra megnyertek. 2015. október 11-én Magyarország elleni Európa-bajnokság selejtező mérkőzésén 4–3-ra nyertek és megszerezte az első gólját ezen a találkozón. Egy évvel később a világbajnoki selejtezők során Észtország ellen is eredményes tudott lenni.